Napsitamisega liiale läinud ja joobes autorooli istunud Eesti tuntud inimeste nimekiri on kahjuks ühe legendaarse filminäitleja võrra täienenud.
Oskar Lutsu raamatute põhjal valminud filmides Arno Tali kehastanud Arno Liiver (63) sattus juuli lõpul seadusega pahuksisse, kui politsei ta raskes joobes autoroolist tabas, kirjutab Kroonika.
2012. aastal tegi TV3 mehest lühikese episoodi erisaates «Sajandi romantik: «Kevade»-Arno lugu» . Saates selgus, et saatus pole mehe vastu sugugi hell olnud ning läbi on tulnud elada rohkesti mõõne, kuid ka omajagu tõusuteid.
Tol ajal Hiiumaal ämma katuse all elanud töötu mees ei kurtnud, vaid nentis rahulikult: «Elan päeva korraga.» Arno ämm Selma sõnas tol korral: «Ei ole tal häda midagi, kui kaine on, siis on nii tubli poiss, et paremat ära otsigi.»
Elu24 maksab vihje eest tasu!